ผู้ติดเชื้อโควิด-19 วันนี้ 3,394 ราย เป็นการติดเชื้อจากในเรือนจำ 1,498 ราย เสียชีวิตวันนี้ 29 คน
พญ.สมัยศรี รังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานตัวเลขผู้ติดเชื้อโควิด -19 วันนี้ เพิ่มขึ้น 3,394 ราย ผู้ป่วยยืนยันสะสม 116,949 ราย หายป่วยแล้ว 74,368 ราย รักษาตัวอยู่ที่โรงพยาบาล 41,903 ราย เป็นผู้ป่วยอาการหนัก 1,210 ราย, ใส่เครื่องช่วยหายใจ 402 ราย เสียชีวิตเพิ่ม 29 คน ผู้เสียชีวิตสะสมรวม 678 คน ผู้ป่วยยืนยันสะสมรอกใหม่ ตั้งแต่วันที่ 1 เมษายน 2563 - 19 พฤษภาคม 2564 จำนวน 88,086 ราย ผู้ติดเชื้อที่เพิ่มขึ้น 3,394 ราย เป็นผู้ที่ติดเชื้อในประเทศ 1,879 ราย จากระบบเฝ้าระวังและบริการ 1,625 ราย, จากการค้นหาเชิงรุกในชุมชน 254 ราย, จากเรือนจำ 1,498 ราย, ติดเชื้อจากต่างประเทศ 17 ราย ผู้ได้รับวัคซีนเข็มแรกสะสม 1,585,773 ราย, วัคซีนเข็มที่ 2 แล้ว 859,872 รายผู้ที่เสียชีวิต 29 คนวันนี้ เป็นชาย 19 คน หญิง 10 คน ส่วนใหญ่อยู่ในกรุงเทพฯ 14 คน อายุระหว่าง 42 ถึง 92 ปี ความเสี่ยงจากโรคประจำตัว คือ ความดันโลหิตสูง, เบาหวาน, ไขมันสูง, ไตเรื้อรัง, โรคปอด, โรคหัวใจ, โรคอ้วน ปัจจัยเสี่ยงในการติดเชื้อจากคนในครอบครัว, เพื่อนร่วมงาน, และไปในพื้นที่เสี่ยงสำหรับสถานการณ์ผู้ติดเชื้อทั่วโลก ยังคงเพิ่มสูงขึ้นอย่างต่อเนื่องอยู่ที่ 164.8 ล้านราย ผู้เสียชีวิตสะสมทั่วโลกอยู่ที่ 3.4 ล้านคน สหรัฐอเมริกามีผู้ติดเชื้อสูงสุด 33.7 ล้านราย, ตามด้วยอินเดีย 25.4 ล้านราย, บราซิล 15.7 ล้านราย, ฝรั่งเศส 5.8 ล้านราย, ตุรกี 5.1 ล้านราย และประเทศไทยอยู่ลำดับที่ 92ขณะที่สถานการณ์ในประเทศเพื่อนบ้านที่มีชายแดนติดกับไทย อย่างมาเลเซีย กำลังพิจารณาล็อกดาวน์รัฐสลังงอร์ พื้นที่เขตอุตสาหกรรมสำคัญของประเทศ หากสถานการณ์การแพร่ระบาดของโรคโควิด -19 เลวร้ายลง จนไม่สามารถควบคุมการแพร่ระบาดได้ ซึ่งเป็นเชื้อที่กลายพันธุ์ทำให้การแพร่ระบาดเป็นไปอย่างรวดเร็ว